*Domes lēmuma projekts*

**Par saistošo noteikumu Nr. \_/2024 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu**

 Pamatojoties uz Sociālo pakalpojumu un sociālās palīdzības likuma 3. panta otro un trešo daļu, Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktu,

izdot saistošos noteikumus Nr. \_/2024 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā””.

*Saistošo noteikumu grozījumu projekts*

**Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”**

*Izdoti saskaņā ar Sociālo pakalpojumu un sociālās palīdzības*

*likuma 3. panta otro un trešo daļu, Ministru kabineta 2003. gada*

*27. maija noteikumu Nr. 275 “Sociālās aprūpes un sociālās*

*rehabilitācijas pakalpojumu samaksas kārtība un kārtība,*

*kādā pakalpojuma izmaksas tiek segtas no pašvaldības*

*budžeta” 6. punktu*

Izdarīt Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā” šādus grozījumus:

1. Svītrot 9.2.6. apakšpunktu.
2. Papildināt 9. punktu ar 9.2.11. apakšpunktu šādā redakcijā:

“9.2.11. grupu mājas (dzīvokļa) pakalpojums.”

1. Svītrot IX. nodaļu.
2. Papildināt saistošos noteikumus ar XIII1. nodaļu “Grupu mājas (dzīvokļa) pakalpojums” šādā redakcijā:

“75.1 Grupu mājas (dzīvokļa) pakalpojumu ir tiesīga pieprasīt pilngadīga persona ar pirmās vai otrās grupas invaliditāti, vidējiem vai smagiem garīga rakstura traucējumiem, ja persona neatbilst citam sociālās aprūpes un/vai sociālās rehabilitācijas pakalpojumam, un ja persona:

 75.11. ar Sociālās integrācijas valsts aģentūras lēmumu ir uzņemta gaidītāju rindā uz ilgstošas sociālās aprūpes un sociālās rehabilitācijas pakalpojuma institūcijā pilngadīgām personām ar garīga rakstura traucējumiem saņemšanu;

 75.12. atrodas ilgstošas sociālās aprūpes un sociālās rehabilitācijas institūcijā pilngadīgām personām ar garīga rakstura traucējumiem;

 75.13. ir vienīgā persona mājsaimniecībā vai citas personas, ar kurām persona dzīvo vienā mājsaimniecībā, nespēj sniegt tai nepieciešamo palīdzību un atbalstu pašaprūpes nodrošināšanā un sadzīves organizēšanā.

75.2 Pieprasot grupu mājas (dzīvokļa) pakalpojumu, persona Pārvaldē iesniedz:

 75.21. iesniegumu par grupu mājas (dzīvokļa) pakalpojuma piešķiršanu, norādot vēlamo grupu mājas (dzīvokļa) pakalpojuma sniedzēju;

 75.22. ģimenes ārsta izziņu, par personas veselības stāvokli, kurā norādīta funkcionālo spēju traucējumu smaguma pakāpe un medicīnisko kontrindikāciju (plaušu tuberkuloze aktīvajā stadijā, akūtas infekcijas slimības, seksuāli transmisīvas slimības) neesamība grupu mājas (dzīvokļa) pakalpojuma saņemšanai;

 75.23. psihiatra atzinums par personas psihisko veselību un speciālo (psihisko) kontrindikāciju neesamību grupu mājas (dzīvokļa) pakalpojuma saņemšanai.

75.3 Pēc personas iesniegto dokumentu saņemšanas Pārvalde, saskaņā ar Ministru kabineta 2019. gada 2. aprīļa noteikumiem Nr. 138 “Noteikumi par sociālo pakalpojumu saņemšanu”, izvērtēpersonasfiziskās, garīgās spējas, nosaka aprūpes līmeni un pieņem lēmumu par grupu mājas (dzīvokļa) pakalpojuma piešķiršanu vai atteikumu piešķirt grupu mājas (dzīvokļa) pakalpojumu.

75.4 Personai labvēlīga lēmuma pieņemšanas gadījumā Pārvalde slēdz līgumu ar normatīvajos aktos noteiktā kārtībā reģistrētu grupu mājas (dzīvokļa) pakalpojuma sniedzēju. Izvēloties grupu mājas (dzīvokļa) pakalpojuma sniedzēju tiek ņemts vērā arī personas viedoklis.

75.5 Persona pati organizē un sedz izdevumus, kas saistīti ar nokļūšanu uz grupu mājas (dzīvokļa) pakalpojuma saņemšanas vietu.

75.6Grupu mājas (dzīvokļa) pakalpojuma izmaksas sedz persona, tās apgādnieks/apgādnieki un/vai Pašvaldība.”

**Alūksnes novada pašvaldības domes saistošo noteikumu projekta “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta mērķis un nepieciešamības pamatojums  | 1.1. Projekta izdošanas mērķis – atspoguļot Pārvaldes faktiski sniegto sociālo pakalpojumu apjomu.1.2. Problēmas raksturojums, kuras risināšanai nepieciešams projekts - Pārvalde nevar nodrošināt specializētā autotransporta pakalpojuma sniegšanu, līdz ar to, nolemts izslēgt no Noteikumiem nodaļu par specializētā autotransporta pakalpojumu.Ņemot vērā, ka ir pieprasījums pēc grupu mājas (dzīvokļa) pakalpojuma, kuru piešķir gadījumos, ja personai nav citu iespēju dzīvot patstāvīgi un persona neatbilst ilgstošas sociālās aprūpes un sociālās rehabilitācijas pakalpojumam institūcijā, nepieciešams Noteikumos iekļauta nodaļa par grupu mājas (dzīvokļa) pakalpojumu, paredzot kārtību, kādā Pārvalde piešķir grupu mājas (dzīvokļa) pakalpojumu. |
| 2. Projekta fiskālā ietekme uz pašvaldības budžetu | Alūksnes novada pašvaldībā nav izveidots grupu mājas (dzīvokļa) pakalpojums, līdz ar to, saskaņā ar Sociālo pakalpojumu un sociālās palīdzības likuma 9. panta ceturto daļu, Alūksnes novada pašvaldībai jāslēdz līgums ar citu pašvaldību par grupu mājas (dzīvokļa) pakalpojuma sniegšanu. Šādā veidā sniegta grupu mājas (dzīvokļa) pakalpojuma izmaksas saskaņā ar Sociālo pakalpojumu un sociālās palīdzības likuma 9. panta ceturto daļu, pilnībā vai daļēji jāsedz no Alūksnes novada pašvaldības budžeta līdzekļiem. Šobrīd grupu mājas (dzīvokļa) pakalpojums tiek nodrošināts divām personām, un tā izmaksas ir - personai ar pašaprūpes spējām 20,67 *euro* par diennakti, savukārt personai bez pašaprūpes spējām 30,97 *euro* par diennakti.Aprēķini veikti pieņemot, ka vidēji vienā mēnesī ir 30 dienas.20,67 (vienas diennakts cena)\*30 (dienas)\*12 (mēneši) = 7441,20 *euro* gadā vienai personai.30,97 (vienas diennakts cena)\*30 (dienas)\*12 (mēnesī) = 11 149,20 *euro* gadā vienai personai.**Alūksnes novada pašvaldības budžeta izdevumi būtu 14 882,40 *euro* gadā**. Pārvalde paredz, ka personu skaits, kurām būtu jānodrošina grupu mājas (dzīvokļa) pakalpojums, varētu būt līdz piecām personām. |
| 3. Projekta sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ietekme uz konkurenci | 3.1. sociālā ietekme – grupu mājas (dzīvokļa) pakalpojuma ietvaros persona, kurai ir objektīvas grūtības dzīvot patstāvīgi, attīsta sociālās funkcionēšanas spējas, rezultātā persona var uzsāk patstāvīgu dzīvi, kas tiešā veidā veicina personas socializāciju sabiedrībā;3.2. ietekme uz vidi – Projekts šo jomu neskar;3.3. ietekme uz iedzīvotāju veselību – Projekts šo jomu neskar;3.4. ietekme uz uzņēmējdarbības – Projekts šo jomu neskar;3.5. ietekme uz konkurenci – Alūksnes novada pašvaldības administratīvajā teritorijā nav komersanta/biedrības, kas sniedz grupu mājas (dzīvokļa) pakalpojumu. Ņemot vērā minēto, Projektam nav ietekmes uz konkurenci. |
| 4. Projekta ietekme uz administratīvajām procedūrām | 4.1. visas personas, kuras skar saistošo noteikumu piemērošana, Iesnieguma likuma 3. panta trešajā daļā noteiktajos veidos var vērsties Alūksnes novada Sociālo lietu pārvaldē, Uzvaras ielā 1, Alūksnē, Alūksnes novadā, elektroniskā pasta adrese slp@aluksne.lv vai Alūksnes novada valsts un pašvaldības vienotajā klientu apkalpošanas centrā, Dārza ielā 11, Alūksnē, Alūksnes novadā, elektroniskā pasta adrese aluksne@pakalpojumucentri.lv, vaiAlūksnes novada valsts un pašvaldības vienotajos klientu apkalpošanas centros Alūksnes novada administratīvajā teritorijā;4.2. Pārvaldes lēmumus var apstrīdēt Alūksnes novada pašvaldības domē viena mēneša laikā no tā spēkā stāšanās dienas, savukārt Alūksnes novada pašvaldības domes lēmumu var pārsūdzēt Administratīvajā rajona tiesā mēneša laikā no tā spēkā stāšanās. Saistošie noteikumi tiks publicēti oficiālajā izdevumā “Latvijas Vēstnesis” un ievietoti Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv);4.3. paredzētās administratīvo procedūru izmaksas – nav administratīvo procedūru izmaksu.  |
| 5. Projekta ietekme uz pašvaldības funkcijām un cilvēkresursiem | 5.1. saskaņā ar Sociālo pakalpojumu un sociālās palīdzības likuma 9. panta pirmo daļu pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību;5.2. projekta realizācijai papildus cilvēkresursi nav nepieciešami. |
| 6. Informācija par projekta izpildes nodrošinājumu | Projekta izpilde ir Alūksnes novada pašvaldības iestādes - Alūksnes novada Sociālo lietu pārvalde – kompetencē. |
| 7. Projekta prasību un izmaksu samērīgums pret ieguvumiem, ko sniedz mērķa sasniegšana | 7.1. Projekts atbilst šī paskaidrojuma raksta 1. punktā noteiktajam mērķim;7.2. pašvaldības rīcība ir atbilstoša normatīvo aktu prasībām. |
| 8. Projekta izstrādes gaitā veiktās konsultācijas ar privātpersonām un institūcijām | Ievērojot Pašvaldību likuma 46. panta trešās daļas nosacījumus, Projekts tika publicēts Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv) sabiedrības viedokļa noskaidrošanai. Termiņš sabiedriskā viedokļa iesniegšanai bija no 12.12.2023. līdz 25.12.2023. Noteiktajā termiņā par Projektu netika saņemts neviens viedoklis. |